**ฉบับยกเลิก****Update ถึง ระเบียบฯ (ฉ.๒/๒๕๔๓)** **ยกเลิกโดยระเบียบคณะกรรมการข้าราชการฝ่ายศาลปกครอง ว่าด้วยการงบประมาณ พ.ศ. ๒๕๔๘**ระเบียบคณะกรรมการข้าราชการฝ่ายศาลปกครองว่าด้วยการงบประมาณพ.ศ. ๒๕๔๒ อาศัยอํานาจตามความในมาตรา ๘๔ (๘) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองจึงออกระเบียบไว้ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยการงบประมาณ พ.ศ. ๒๕๔๒"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ "สํานักงาน" หมายความว่า สํานักงานศาลปกครอง"สํานักงานศาล" หมายความว่า สํานักงานศาลปกครองสูงสุด สํานักงานศาลปกครองกลาง หรือสํานักงานศาลปกครองในภูมิภาคต่าง ๆ"หน่วยงานในสังกัด" หมายความว่า หน่วยงานในสํานักงานระดับสํานักและกอง หรือเทียบเท่าและสํานักงานศาล"ประธาน" หมายความว่า ประธานศาลปกครองสูงสุด"เลขาธิการ" หมายความว่า เลขาธิการสํานักงานศาลปกครองข้อ ๔ หลักเกณฑ์และวิธีปฏิบัติเกี่ยวกับการงบประมาณที่มิได้กําหนดไว้ในระเบียบนี้ ให้ปฏิบัติตามกฎหมายว่าด้วยวิธีการงบประมาณและมติคณะรัฐมนตรีที่เกี่ยวข้องโดยอนุโลมข้อ ๕ ให้เลขาธิการเป็นผู้รักษาการตามระเบียบนี้และให้มีอํานาจออกระเบียบ คําสั่ง หลักเกณฑ์และวิธีการเพื่อประโยชน์ในการปฏิบัติงานตามระเบียบนี้ข้อ ๖ ให้คณะกรรมการข้าราชการฝ่ายศาลปกครองมีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด หมวด ๑การจัดทําและการเสนองบประมาณ ข้อ ๗ ให้สํานักงานมีหน้าที่จัดทําคําของบประมาณรายจ่ายประจําปีเสนอขออนุมัติประธานเพื่อเสนอต่อคณะรัฐมนตรีภายในเดือนธันวาคมก่อนเริ่มต้นปีงบประมาณถัดไปเพื่อประโยชน์ในการจัดทําคําของบประมาณตามวรรคหนึ่ง ให้หน่วยงานในสังกัดเสนอคําของบประมาณรายจ่ายประจําปีของหน่วยงานของตนต่อเลขาธิการภายในเดือนตุลาคม โดยแจ้งเหตุผลความจําเป็นในการขอพร้อมทั้งแนบเอกสารประกอบคําขอด้วยข้อ ๘ คําของบประมาณรายจ่ายประจําปีให้ประกอบด้วย(๑) แผนการดําเนินงานประจําปีที่แสดงถึงแผนการใช้จ่ายงบประมาณประจําปีและแผนปฏิบัติงานจําแนกตามแผนงาน งาน โครงการ(๒) คําแถลงประกอบแผนการดําเนินงานประจําปีข้อ ๙ งบประมาณรายจ่ายประจําปีที่ขอตั้งให้จําแนกตามแผนงาน งาน โครงการ โดยมีรายการดังนี้(๑) เงินเดือน ค่าจ้างประจํา และค่าจ้างชั่วคราว(๒) ค่าใช้จ่ายในการจัดการและบริหารองค์กร(๓) ค่าครุภัณฑ์ ที่ดิน และสิ่งก่อสร้างรายจ่ายใดที่จะต้องก่อหนี้ผูกพันงบประมาณรายจ่ายข้ามปี ให้กําหนดรายการพร้อมทั้งระบุจํานวนเงินที่จะต้องผูกพันในแต่ละปีงบประมาณให้ชัดเจนรายจ่ายใดจะจําแนกเป็นลักษณะใดให้เป็นไปตามหลักเกณฑ์การจําแนกประเภทรายจ่ายของสํานักงบประมาณโดยอนุโลมหมวด หมวด ๒การจัดทําแผนการใช้จ่ายงบประมาณประจําปีและการบริหารงบประมาณรายจ่ายประจําปี ข้อ ๑๐ เมื่อพระราชบัญญัติงบประมาณรายจ่ายประจําปีใช้บังคับแล้ว ให้เลขาธิการจัดทําแผนการใช้จ่ายงบประมาณประจําปีของสํานักงาน โดยจําแนกรายการและลักษณะการใช้จ่ายให้สอดคล้องกับแผนงาน งาน โครงการ ที่กําหนดไว้ในแผนการดําเนินการประจําปี และเสนอต่อประธานเพื่อพิจารณาอนุมัติก่อนเริ่มต้นปีงบประมาณวรรคสอง(ยกเลิก)ข้อ ๑๑ การจ่ายเงินของสํานักงานให้กระทําได้แต่เฉพาะที่ได้กําหนดในแผนงาน งาน โครงการและรายละเอียดที่กําหนดไว้ในแผนการใช้จ่ายงบประมาณประจําปีข้อ ๑๒ ให้เลขาธิการมีอํานาจหน้าที่จัดสรรและรับผิดชอบในการจ่ายเงินหรือก่อหนี้ผูกพันให้เป็นไปตามแผนการใช้จ่ายงบประมาณประจําปีข้อ ๑๓ ให้เลขาธิการมีอํานาจโอนหรือเปลี่ยนแปลงงาน โครงการ หรือรายการที่กําหนดไว้ในงบประมาณรายจ่ายประจําปี แล้วรายงานให้ประธานทราบหมวด หมวด ๓การควบคุมงบประมาณ ข้อ ๑๔ เมื่อสิ้นสุดปีงบประมาณ ให้สํานักงานจัดทํารายงานผลการดําเนินงาน ตลอดจนรายงานการรับและการจ่ายเงินประจําปีที่สิ้นสุด เพื่อให้สํานักงานตรวจเงินแผ่นดินตรวจสอบก่อนนําเสนอคณะรัฐมนตรี สภาผู้แทนราษฎร และวุฒิสภา โดยมิชักช้าแบบและวิธีการจัดทํารายงานให้เป็นไปตามที่เลขาธิการกําหนดผู้มีอํานาจลงนาม ประกาศ ณ วันที่ ๑๒ พฤศจิกายน พ.ศ. ๒๕๔๒ อักขราทร จุฬารัตน กรรมการข้าราชการฝ่ายศาลปกครองทําหน้าที่ประธานกรรมการข้าราชการฝ่ายศาลปกครอง